Conway se kolf doen praatwerk teen SunrisersDevon Conway. (Foto: Marty Melville/AFP.) Devon Conway, die Suid-Afrikaans gebore Nieu-Seelandse krieketspeler, het vir die Chennai Super Kings in sy wedstryd teen die Sunrisers Hyderabad geskitter. Sy onoorwonne beurt van 77 het toegesien dat sy span die kragmeting op ŉ drafstap met sewe paaltjies beklink het. Hy het 13 grenshoue gemoker en veral Marco Jansen – wat 37 lopies in sy drie boulbeurte afgestaan het – het swaar geleef. Die 31-jarige voormalige Johannesburger het destyds met sy bestendigheid vir die Lions in Suid-Afrika gesukkel, maar hy blom deesdae vir die Swartpette. Hy het ook reeds sy stempel by die jongste T20-Wêreldbeker afgedruk toe hy die Aussies met sy onoorwonne beurt van 92 lopies in die twee spanne se openingswedstryd gesink het. “Wanneer ek vir Devon Conway sien speel, sien ek vir Brian Lara. Ja, hy is dalk nie so flambojant soos die Wes-Indiese speler nie, maar daar is ongetwyfeld baie ooreenkomste. Hy is iemand wat mal daaroor is om lopies te slaan,” het Mark Richardson, kommentator en oudspeler, gesê. Daar wag egter harde werk op die Sunrisers. Aiden Markram se span is tans negende op die amptelike punteleer en kon nog net twee van sy ses wedstryde in die toernooi wen. ICYMI! 4⃣4⃣6⃣4⃣4⃣ Devon Conway smacked 22 runs in some style off Marco Jansen's over inside the powerplay ???? WATCH ???? #TATAIPL | #CSKvSRH https://t.co/34mqOBrFmj pic.twitter.com/3UZYSSyoR9 — IndianPremierLeague (@IPL) April 21, 2023